Pielikums Nr. 1

**TEHNISKĀ SPECIFIKĀCIJA**

Novērojumu pētījumam par pilsētas vasaras ielas projektu Tērbatas ielā

1. **Pakalpojuma pamatojums un apraksts.**

Rīgas pašvaldība pirmo reizi izmēģina pilsētas vasaras ielas ideju, uz vienu mēnesi slēdzot transporta satiksmi Tērbatas ielā posmā no Elizabetes ielas līdz ieejai Vidzemes tirgū un atvēlot to gājējiem un riteņbraucējiem, ielu tirdzniecībai un dažādiem pasākumiem. Lai novērtētu eksperimenta rezultātus un sagatavotos līdzīgu projektu īstenošanai, nepieciešams veikt pētījumu par tranzīta plūsmu un stacionārajām aktivitātēm publiskajā telpā.

1. **Atbilstība normatīvajiem aktiem.**

Attīstības plānošanas sistēmas likums;

Teritorijas attīstības plānošanas likums;

Ministru kabineta 2014. gada 14. oktobra noteikumi Nr. 628 „Noteikumi par pašvaldību teritorijas attīstības plānošanas dokumentiem”;

Ministru kabineta 2009. gada 25. augusta noteikumi Nr. 970 „Sabiedrības līdzdalības kārtība attīstības plānošanas procesā”.

1. **Darba mērķis.**

Darba mērķis ir veikt pētījumu par tranzīta plūsmu un stacionārajām aktivitātēm publiskajā telpā Tērbatas ielā posmā no Elizabetes ielas līdz Matīsa ielai (turpmāk – Novērojuma objekts), salīdzinot iedzīvotāju un apmeklētāju aktivitāti, kad Tērbatas iela ir slēgta autotransportam (turpmāk – Pilsētvides eksperiments) un kad Tērbatas iela funkcionē bez īpašiem ierobežojumiem (turpmāk – Ikdienas situācija).

1. **Darba uzdevumi.**
	1. Sagatavot darbu veikšanas un novērojumu rezultātu apkopošanas detalizētu aprakstu;
	2. Veikt novērojumus pilsētvidē:
		1. Izveidot anketu pilsētvides publiskās ārtelpas izmantošanas novērojumu veikšanai, adaptējot to specifiskajam Novērojumu objekta posmam un konkrētajai pilsētvides situācijai;
		2. Pirms novērojumu uzsākšanas novērojumu veicējiem rīkot detalizētu instruktāžu ar pasūtītāja pārstāvju piedalīšanos;
		3. Novērojumu veikšanu organizēt divās daļās:
			1. divas nedēļas laika periodā, kamēr norisinās Pilsētvides eksperiments;
			2. divas nedēļas Ikdienas situācijā.
		4. Katram Novērojuma objekta posmam divu nedēļu periodā veikt novērojumus atbilstoši metodikā norādītajam, kopumā aptverot  visas nedēļas dienas (no pirmdienas līdz svētdienai). Katrā dienā veikt 4 novērojumus, kopumā ne mazāk kā 4 stundas metodikā norādītajā laikā.
	3. Apkopot anketu rezultātus un veikt iegūto datu apstrādi:
		1. Apkopot rezultātus katram Novērojuma objekta posmam par katru anketā norādīto aspektu katrā stundā un dienā, kad veikts novērojums;
		2. Apkopot novērojumu laikā fiksētos cita veida novērojumus, piezīmes un komentārus.
	4. Sagatavot veikto novērojumu izvērtējumu un secinājumus:
		1. Sniegt novērojumu veicēja profesionālu skatījumu uz veiktajiem novērojumiem, analizējot iegūtos rezultātus atbilstoši visiem novērojumu aspektiem un par novērojumu objekta posmiem un visu objektu kopumā;
		2. Salīdzināt izmaiņas ielas telpas izmantošanā Pilsētvides eksperimenta laikā un Ikdienas situācijā;
		3. Sniegt raksturojumu katram novērojumu objekta posmam un visam objektam kopumā no publiskās ārtelpas izmantošanas viedokļa, tehniskiem, estētiskiem, lietotāju izturēšanās un novērotās uzvedības viedokļa u.tml.;
		4. Apkopot arī citas novērojumu veikšanas laikā iegūtās atziņas par izmaiņām pilsētvidē un sniegt ieteikumus turpmākai radniecīgu pilsētvides eksperimentu sagatavošanai un norisei šajā objektā un citās vietās pilsētā.
	5. Sagatavot un sniegt prezentāciju par veikto novērojumu rezultātiem.
2. **Darba rezultāts.**

Pārskats par veiktajiem novērojumiem, ietverot izmantotās metodoloģijas aprakstu, novērojumu veikšanas gaitu, iegūto datu apkopojumu, rezultātu izvērtējumu un secinājumus, kā arī novērojumu laikā iegūtos datus.

1. **Darba izpildes termiņš.**

2020. gada 30. septembris.

1. **Darba noformējums un formāts.**

Darba rezultāti iesniedzami vienā eksemplārā papīra formātā, kā arī digitāli *.doc, .xls* un .*pdf* formātā CD matricā.